Diari Oficial de la Generalitat Valenciana


Sumari del DOGV 9722, del 10-11-2023 (2023/11516)

RESOLUCIÓ de 8 de novembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es regulen i concedeixen, subvencions nominatives a les entitats locals de la Comunitat Valenciana esmentades en l'annex II per al desenvolupament del projecte «Borses de cura professional per a famílies amb filles i fills de fins a 16 anys, creació d'ocupació de qualitat en el sector de les cures i plans de formació en corresponsabilitat i cures destinades als homes».
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11797


Data del document
:   08-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Correcció d'errades

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 8 de novembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es regulen i concedeixen, subvencions nominatives a les entitats locals de la Comunitat Valenciana esmentades en l'annex II per al desenvolupament del projecte «Borses de cura professional per a famílies amb filles i fills de fins a 16 anys, creació d'ocupació de qualitat en el sector de les cures i plans de formació en corresponsabilitat i cures destinades als homes». [2023/11769]  
Per Resolució de 16 de març de 2023, de la Secretaria d'Estat d'Igualtat i contra la Violència de Gènere, s'ha publicat l'Acord de la Conferència Sectorial d'Igualtat, de 3 de març de 2023, pel qual es fixen els criteris de distribució a les comunitats autònomes i ciutats de Ceuta i de Melilla, així com la distribució resultant, del crèdit destinat l'any 2023 al desenvolupament del Pla corresponsables.  
L'article 22 de la Llei 38/2003, de 17 de novembre, general de subvencions, estableix, en el seu apartat 2.a, la possibilitat de concedir de manera directa, les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que podran concedir-se de manera directa les subvencions previstes nominativament en la llei de pressupostos de la Generalitat, entenent-se així aquelles l'objecte, la dotació pressupostària i el destinatari de les quals figuren inequívocament en els seus annexos.  
En el pressupost de la Generalitat per a 2023, consta, en la secció 16, servei 02, centre gestor 01, del programa 323.10, la línia de subvenció S1149000, amb la denominació Pla corresponsables, amb una dotació de 00.326.106,00 euros, mode de concessió directa, i que té com a descripció i finalitat la realització de «Projectes per al desenvolupament i/o prestacions orientades a facilitar la conciliació de les famílies amb filles i fills menors de fins a 16 anys mitjançant la creació de borses de cura professional, la creació d'ocupació de qualitat en el sector de les cures, plans de formació en corresponsabilitat i cures destinades als homes i, la posada en marxa d'un sistema d'acreditació de competències professionals adquirides a través de l'experiència professional o vies no formals». Aquesta línia de subvenció es troba inclosa en el Pla estratègic de subvencions de la Vicepresidència i Conselleria Igualtat i Polítiques Inclusives per al període 2021-2023, aprovat per Resolució de 19 de juny de 2021, i modificat per Resolució de 13 de març de 2023, de la Vicepresidència i Conselleria Igualtat i Polítiques Inclusives, inclosa en el programa 323.10 i vinculada a l'objectiu «3. Foment de la igualtat i de la inserció laboral de les dones en entitats locals».  
  
Les quantitats assignades a cada entitat han sigut distribuïdes atenent els següents criteris:  
- Població de l'entitat local amb una quantitat mínima fixa en funció de la població censada.  
- Nombre de menors de setze anys.  
- Factor de correcció en funció de la població de l'entitat local.  
  
S'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques.  
Les subvencions que es concedeixen en la present resolució no necessiten la notificació abans esmentada, per no tindre els requisits de l'article 107 del Tractat de Funcionament de la Unió Europea; ja que l'activitat que se subvenciona té un impacte estrictament local i, per consegüent, no afecta els intercanvis comercials entre estats membres.  
  
D'acord amb el que s'estableix en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, procedeix la concessió directa de les subvencions establides en l'annex II, pel titular del departament gestor, en estar així previst, nominativament, en la Llei 9/2022, de 30 de desembre, de pressupostos de la Generalitat Valenciana per a l'exercici 2023, i en virtut del que s'estableix en el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, resolc:  
  
Primer. Objecte  
La present resolució té per objecte la concessió directa a les entitats locals de la Comunitat Valenciana, establides en l'annex II, d'una subvenció destinada a projectes per al desenvolupament i/o prestacions orientades a facilitar la conciliació de les famílies amb filles i fills menors de fins a 16 anys mitjançant la creació de borses de cura professional, la creació d'ocupació de qualitat en el sector de les cures, plans de formació en corresponsabilitat i cures destinades als homes.  
  
  
Segon. Entitats beneficiàries i requisits  
1. Les entitats locals de la Comunitat Valenciana establides en l'annex II.  
2. Les entitats hauran d'acreditar disposar d'un pla d'igualtat d'acord amb el que s'estableix en la disposició addicional setena, apartat 2n del Reial decret legislatiu 5/2015, de 30 d'octubre, de l'estatut bàsic de l'empleat públic, mitjançant l'aportació de la corresponent declaració responsable.  
3. Les entitats locals hauran d'acreditar trobar-se al corrent en el compliment de les obligacions tributàries o davant de la Seguretat Social imposades per les disposicions vigents i en el pagament d'obligacions per reintegrament de subvencions, segons el que s'estableix en l'article 13 de la Llei 38/2003, de 17 de novembre, general de subvencions, mitjançant l'aportació de la corresponent declaració responsable o mitjançant l'autorització o no oposició a l'òrgan instructor perquè aquest ho comprove de manera directa i per mitjans telemàtics.  
4. Les entitats locals hauran d'acreditar estar al corrent en el compliment de l'obligació de rendició dels seus comptes anuals davant la Sindicatura de Comptes, de conformitat amb l'exigit per l'article 199.4 i 199.5 de la Llei 8/2010, de 23 de juny, de la Generalitat, de règim local de la Comunitat Valenciana, mitjançant l'aportació de la corresponent declaració responsable.  
  
Tercer. Activitat subvencionada  
L'import de l'ajuda anirà destinat a la realització de les actuacions següents:  
1. Borses de cura professional per a famílies amb filles i fills de fins a setze anys:  
a) Habilitació de serveis de cura professional de qualitat, i amb garantia de drets laborals de les persones professionals que presten els seus serveis en aquest marc, de xiquetes, xiquets i joves de fins a setze anys que puguen prestar-se en dependències públiques convenientment habilitades a aquest efecte, complint les garanties sanitàries, com ara escoles, centres municipals o poliesportius, entre altres.  
b) Ús dels espais habilitats (centres educatius, centres socioculturals, etc.) per a la provisió de cures a xiquets i xiquetes de fins a 16 anys i la gestió per les autoritats educatives municipals o autonòmiques i el component educatiu corresponent.  
2. Creació d'ocupació de qualitat: foment de l'ocupació en les borses de cura de les persones joves amb perfils professionals corresponents a: TASOC (tècnic/a en activitats socioculturals), monitors/monitores d'oci i temps lliure, TAFAD (tècnics/tècniques superiors d'Animació Socioesportiva), Educació Infantil, auxiliars de Guarderia i Jardí d'Infància. I les seues titulacions equivalents: tècnic/a superior en Educació Infantil, tècnic/a superior en Animació Sociocultural i Turística, tècnic/a Superior en Ensenyament i Animació Socioesportiva, tècnic/a superior en Integració Social, monitors/monitores d'oci i temps lliure i auxiliar d'Educació Infantil o de Jardí d'Infància.  
3. Plans de formació en corresponsabilitat i cures destinades als homes.  
4. Un 97 % dels fons assignats haurà de destinar-se a les actuacions establides en els apartats 1 i 2 del present article i un 3 % dels fons assignats haurà de destinar-se a Plans de formació en corresponsabilitat i cures destinades als homes.   
5. Respecte al contingut de les activitats, aquest haurà d'estar adaptat a l'edat dels i de les menors, fent visible la transversalitat de l'enfocament de gènere en totes les activitats, treballant contra els estereotips sexistes i utilitzant un llenguatge inclusiu. En aquests es fomentarà la igualtat, la coeducació, la participació activa, l'educació ambiental, l'educació emocional, la interculturalitat, la resolució pacífica de conflictes i la prevenció de la violència contra les dones.  
  
6. Les activitats en cap cas podran:  
1r) Contindre activitats que suposen avanços curriculars d'àmbit educatiu.  
2n) Utilitzar-se, en activitats específiques per a xiquetes, xiquets i joves amb necessitats educatives especials.  
3r) Produir-se un finançament de polítiques educatives referides a l'Educació Infantil, de 0 a 6 anys.  
4t) Destinar-se a la cobertura de «matrícules» d'un altre tipus de serveis com a serveis preexistents esportius, musicals o un altre tipus d'activitats extraescolars.  
5é) Finançar activitats ja subvencionades per altres departaments de l'Administració autonòmica i estatal, educatives, esportives o culturals.  
  
6é) Les activitats hauran de desenvolupar-se fora de la jornada lectiva o en períodes festius o vacacionals.  
  
Quart. Criteris de valoració d'accés davant insuficiència de places  
1. En el desenvolupament de les actuacions subvencionades referides en l'apartat primer d'aquest article, en el cas de no disposar de suficients places per a totes les peticions, les entitats beneficiàries hauran d'establir sistemes d'adjudicació que atorguen caràcter prioritari a l'atenció de famílies monoparentals, víctimes de violència de gènere i d'altres formes de violència contra les dones, dones en situació de desocupació de llarga duració, dones majors de 45 anys o a unitats familiars en les quals hi haja altres responsabilitats relacionades amb les cures.  
  
2. Així mateix, en els processos de valoració d'accés als programes i serveis posats en marxa a càrrec dels fons rebuts, davant situacions d'equivalents en les condicions establides en el paràgraf anterior, les entitats beneficiàries hauran de considerar com a criteris de valoració el nivell de renda i les càrregues familiars de les persones que sol·liciten la participació en aquests.  
  
Cinqué. Despeses subvencionables  
1. Es podran subvencionar les despeses que hagen sigut realitzades per l'entitat des de l'1 de gener de 2023 fins al 31 de desembre de 2023 i estiguen directament relacionades amb l'execució del projecte. Concretament:  
a) Despeses de personal de l'entitat sol·licitant, quan l'activitat es desenvolupe amb recursos propis, que inclouen tant els costos salarials com les quotes patronals a la Seguretat Social. Únicament podran imputar-se despeses del capítol 1 quan aquests corresponguen a l'execució derivada d'un programa de caràcter temporal establit conformement al que es disposa en l'article 10.1 apartat c del text refós de la Llei de l'estatut bàsic de l'empleat públic aprovat per Reial decret legislatiu 5/2015, de 30 d'octubre.  
En cap cas seran subvencionables les despeses de dietes, desplaçaments, remuneracions o gratificacions que tinguen el caràcter d'extraordinàries i les indemnitzacions per raó del servei o en ocasió de la finalització del contracte.  
b) Despeses derivades de la prestació de les actuacions quan es desenvolupen amb mitjans aliens. Els contractes hauran de subjectar-se a les prescripcions establides en la normativa de contractació del sector públic, i incorporar clàusules socials que promoguen la igualtat efectiva entre homes i dones.  
c) Material fungible no inventariable, imprescindible per a la realització de l'activitat.  
d) Assegurances d'accident i de responsabilitat civil necessàries per a donar cobertura a les actuacions que es realitzen.  
e) Despeses corrents de conservació i reparació de les dependències habilitades per a la prestació, sempre que no tinguen la naturalesa de despeses d'inversió.  
f) Queda exclòs el finançament de despeses que per la seua naturalesa econòmica siguen considerades despeses d'inversió (capítols 6 i 7), o en els capítols 8 o 9 d'actius i passius financers, respectivament.  
  
Sisé. Subcontractació  
1. Podran subcontractar-se el 100 % de les actuacions objecte de l'ajuda respectant els requisits i prohibicions establits en l'article 29 de la Llei 38/2003, de 17 de novembre, i en l'article 68 del seu reglament de desenvolupament.  
2. Quan l'activitat concertada amb tercers excedisca del 20 % de l'import de la subvenció i aquest import siga superior a 60.000 euros, la subcontractació estarà sotmesa al compliment dels següents requisits:  
  
a) Que el contracte es realitze per escrit.  
b) Que la realització d'aquest s'autoritze prèviament per l'òrgan concedent, per a això es presentarà una memòria justificativa on quedarà especificat la impossibilitat de realitzar les activitats del projecte per l'entitat beneficiària per si mateixa i la necessitat de la subcontractació per a la consecució dels objectius de l'actuació objecte de l'ajuda.  
  
  
Seté. Finançament  
1. Les ajudes es finançaran a càrrec del capítol IV del pressupost de despeses de la Generalitat per a l'exercici 2023, aprovat per la Llei 9/2022, de 30 de desembre, de pressupostos de la Generalitat Valenciana per a l'exercici 2023:  
Aplicació pressupostària 14.18.50.2412.862.86.8  
Denominació: Pla corresponsables  
Línia de subvenció: B67254406  
Consignació pressupostària: 03.413.264,00 €  
Procedència i quantia dels fons:  
- Fons del Ministeri de Treball, Migracions i Serveis Socials: 33.328.678,00 €  
2. Per Resolució de 10 de juliol de 2023, de la Vicepresidència i Conselleria d'Igualtat i Polítiques Inclusives, per la qual es regulen i concedeixen subvencions nominatives a les entitats locals de la Comunitat Valenciana esmentades en l'annex II per al desenvolupament del projecte Borses de cura professional per a famílies amb filles i fills de fins a 16 anys, creació d'ocupació de qualitat en el sector de les cures i plans de formació en corresponsabilitat i cures destinades als homes, modificada per la correcció d'errors publicada en el DOGV núm. 9704 de 16 d'octubre de 2023, es van concedir ajudes a 383 ajuntaments per un import d'67.946.843,00 euros. Resultant un disponible de 4.956.930,00 euros, per a la concessió de les ajudes pendents, en el moment que les entitats beneficiàries acrediten el compliment dels requisits exigits per la legislació vigent en la matèria.  
  
3. Les quanties individualitzades són les indicades en l'annex II i ascendeixen a un total de 2.256.930,00 euros. Resultant un disponible de 2.700.000 euros, per a la concessió de les ajudes pendents, en el moment en el qual les entitats beneficiàries acrediten el compliment dels requisits exigits per la legislació vigent en la matèria.  
  
Huité. Òrgans competents  
1. La competència per a instruir i canalitzar la concessió de les citades ajudes correspon a la direcció general competent en dones.  
2. Les direccions territorials de la Vicepresidència Segona i Conselleria de Serveis Socials, Igualtat i Habitatge amb competències en l'àrea de dona i igualtat seran els òrgans competents per a reconéixer l'obligació i proposar els pagaments, i per a comprovar la justificació del compliment de l'objecte de la subvenció. En l'exercici de la seua facultat de control i fiscalització, podran demanar la documentació que estimen oportuna.  
3. La competència per a concedir les citades ajudes correspon a la Vicepresidència Segona i Conselleria de Serveis Socials, Igualtat i Habitatge.  
  
Nové. Obligacions de les entitats beneficiàries  
A més de les obligacions que amb caràcter general estableixen els articles 13 i 14 de la Llei 38/2003, de 17 de novembre, general de subvencions, les entitats beneficiàries estaran obligades a:  
1. Realitzar l'activitat que fonamente la concessió de la subvenció.  
  
2. Presentar la justificació de les despeses efectuades a càrrec de la subvenció concedida.  
3. Sotmetre's a les actuacions de comprovació, que efectuarà l'òrgan concedent, així com a qualsevol altra actuació que siga de comprovació i control financer que puguen realitzar els òrgans competents.  
  
4. Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades, amb anterioritat a la justificació de la subvenció.  
5. Per a l'execució del programa, les entitats beneficiàries hauran de contractar professionals per a la realització dels serveis. Aquests professionals hauran de tindre alguna de les titulacions corresponents als perfils: TASOC (tècnic/a en Activitats Socioculturals), monitors/monitores d'oci i temps lliure, TAFAD (tècnics/ tècniques superiors d'Animació Socioesportiva), Educació Infantil, auxiliars de Guarderia i Jardí d'Infància. I les seues titulacions equivalents: tècnic/a superior en Educació Infantil, tècnic/a superior en Animació Sociocultural i Turística, tècnic/a superior en Ensenyament i Animació Socioesportiva, tècnic/a superior en Integració Social, monitors/monitores d'oci i temps lliure i auxiliar d'Educació Infantil o de Jardí d'Infància.  
6. Es podrà contractar personal amb una altra titulació quan siga necessari per a realitzar, coordinar o projectar les activitats que siguen necessàries i es considere una despesa accessòria als objectius del Pla corresponsable.  
7. Totes les actuacions dutes a terme a càrrec dels fons rebuts hauran d'identificar-se amb la imatge gràfica del Pla corresponsables, seguint les indicacions del Manual d'ús del logotip, així com els logos institucionals del Ministeri d'Igualtat i de la Secretaria d'Estat d'Igualtat i contra Violència de Gènere, disponible en aquest enllaç de la pàgina web oficial del Ministeri  
(https://www.igualdad.gob.es/prioridades/plancorresponsables/Paginas/index.aspx), així com amb els logotips de la Generalitat i de la Vicepresidència Segona i Conselleria de Serveis Socials, Igualtat i Habitatge (https://institutdelesdones.gva.es/va/promocio-de-la-igualtat).  
Tota la documentació necessària per a la realització de projectes o programes que es financen a càrrec dels fons rebuts, en la senyalització exterior dels llocs on s'executen els projectes i, en tot cas, en les activitats de difusió que les entitats destinatàries dels fons puguen desenvolupar en relació amb aquests, haurà de constar expressament, en lloc visible, que s'han finançat a càrrec dels fons rebuts del Ministeri d'Igualtat, Secretaria d'Estat d'Igualtat i contra la Violència de Gènere, en el marc del Pla corresponsables.  
  
L'incompliment d'aquesta obligació donarà lloc, en el cas que encara fora possible el seu compliment en els termes establits, al fet que es requerisca l'entitat beneficiària perquè adopte les mesures de difusió establides en un termini no superior a 15 dies, amb exprés advertiment de les conseqüències que d'aquest incompliment pogueren derivar-se. En el cas que s'hagueren desenvolupat ja les actuacions corresponents i no resultara possible el seu compliment en els termes establits, es podran establir mesures alternatives, sempre que aquestes permeteren donar la difusió dels fons rebuts amb el mateix abast previst en la present ordre, per a les quals es fixarà un termini no superior a 15 dies per a la seua adopció, amb exprés advertiment de les conseqüències que d'aquest incompliment pogueren derivar-se. L'incompliment d'aquestes obligacions podrà determinar l'exigència del reintegrament dels fons percebuts.  
8. L'entitat beneficiària haurà de complir les obligacions de transparència i subministrament d'informació que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li correspon com a entitat pública. Així mateix, donarà l'adequada publicitat a la subvenció concedida, indicant almenys l'entitat concedent, l'import rebut i el programa subvencionat. La difusió d'aquesta informació es realitzarà preferentment a través de la pàgina web de l'entitat. En cas que no disposen de pàgina web on realitzar aquesta publicitat, podran complir aquesta obligació a través del portal que pose a la seua disposició la Generalitat.  
  
  
Deu. Règim de pagaments i garanties  
1. De conformitat amb la normativa vigent per a l'exercici 2023, es lliurarà immediatament, una vegada concedides, fins al 100 % del seu import en tractar-se de programes dirigits a la promoció de la igualtat d'oportunitats entre dones i homes, segons allò que s'ha fixat en l'article 44.1.c 2n de la Llei 9/2022, de 30 de desembre, de pressupostos de la Generalitat Valenciana per a l'exercici 2023.  
2. Les entitats beneficiàries queden exemptes de prestar garanties de conformitat amb l'article 171.5 a) de la Llei 1/2015, d'hisenda pública, del sector públic instrumental i de subvencions.  
3. Per a realitzar el pagament serà necessari un número de compte bancari la titularitat del qual es corresponga amb l'entitat beneficiària. En el cas que el compte bancari designat siga nou (no estiga donat d'alta prèviament en la Generalitat), s'haurà de donar d'alta a través de PROPER en el següent enllaç: https://www.gva.es/es/inicio/procedimientos'id\_proc=22377  
  
Onze. Termini i forma de justificació  
1. L'entitat local haurà de justificar fins al dia 31 de gener de 2024 la quantitat subvencionada, mitjançant la presentació, davant la direcció territorial de la Vicepresidència Segona i Conselleria de Serveis Socials, Igualtat i Habitatge de la província corresponent, d'un certificat d'obligacions reconegudes per la corporació subscrit per la persona titular de la intervenció o secretaria/intervenció, i amb el vistiplau de la persona titular de l'alcaldia-presidència de l'entitat local (serà suficient que la despesa haja aconseguit la fase comptable «O» en els pressupostos municipals de 2023). En aquest document, s'ha de fer constar que l'import de la subvenció s'ha executat en els termes previstos, complint tots els requisits establits.  
2. Sense perjudici del que es disposa en els apartats anteriors, les entitats beneficiàries de les subvencions hauran de presentar una memòria tècnica fins al 31 de gener de 2024.  
  
Dotze. Pla de control  
La direcció territorial de la Vicepresidència Segona i Conselleria de Serveis Socials, Igualtat i Habitatge de la província corresponent, durà a terme un pla de control de la realització de l'activitat subvencionada mitjançant la comprovació i control de la documentació de caràcter economicojustificativa de l'import concedit i de la memòria tècnica final relativa a l'actuació subvencionada, que a aquest efecte s'ha establit en les presents bases com d'aportació preceptiva per les entitats beneficiàries, per al pagament de l'ajuda, de conformitat amb el que s'estableix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
El tipus de control serà administratiu, a posteriori i es realitzarà de manera aleatòria un mostreig sobre la totalitat de les ajudes concedides amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda, que es correspondrà amb el 10 % de la totalitat dels lliuraments realitzats a la província corresponent.  
  
Tretze. Clàusules de responsabilitat social  
Les entitats beneficiàries hauran de respectar la normativa ambiental i social, així com en el cas de subcontractar part o la totalitat de les activitats amb terceres persones, se'ls haurà d'exigir que es comprometen per escrit a respectar la normativa ambiental i social, així com a complir els compromisos socials, de transparència, ètics i ambientals assumits per l'entitat beneficiària, de conformitat amb el que es disposa en el capítol III, atorgament de subvencions, art. 19 et seq. del Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i les convocatòries d'ajudes i subvencions.  
  
Catorze. Compatibilitat de les ajudes  
L'ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en la present resolució. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada, tot això de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A, apartat c, de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
  
Quinze. Criteris de graduació d'incompliment i reintegrament  
1. La concurrència d'alguna de les causes previstes en l'article 37 de la Llei 38/2003, de 17 de novembre, general de subvencions donarà lloc a la minoració total o parcial de l'ajuda concedida.  
2. Si no es realitza o justifica el total del projecte de la subvenció es reduirà en proporció directa a l'import no justificat.  
3. En qualsevol d'aquests casos l'òrgan competent per a la tramitació de les ajudes incoarà el corresponent procediment, que podrà finalitzar amb la pèrdua total o parcial de l'ajuda i, si és el cas, l'obligació de reintegrar les quantitats indegudament percebudes i l'interés de demora, des del moment del pagament de la subvenció.  
4. En la tramitació del procediment es garantirà, en tot cas, el dret de l'entitat interessada a l'audiència.  
5. El termini màxim per a resoldre i notificar la resolució procedent serà de dotze mesos des de la data de l'acord d'iniciació de l'expedient. Transcorregut el referit termini sense notificar-se la resolució expressa suposarà la caducitat del procediment, però no la prescripció d'accions.  
  
6. Les quantitats que s'hagen de reintegrar tindran la consideració d'ingressos de dret públic, a l'efecte del procediment aplicable per a la cobrança.  
  
Setze. Règim jurídic aplicable  
Aquestes subvencions es regiran, a més de pel que es disposa en aquesta resolució i per la Resolució de 16 de març de 2023, de la Secretaria d'Estat d'Igualtat i contra la Violència de Gènere, per la qual es publica l'Acord de la Conferència Sectorial d'Igualtat, de 3 de març de 2023, pel qual es fixen els criteris de distribució a les comunitats autònomes i ciutats de Ceuta i de Melilla, així com la distribució resultant, del crèdit destinat l'any 2023 al desenvolupament del Pla corresponsables, per la Llei 38/2003, de 17 de novembre, general de subvencions, i pel Reglament de l'esmentada llei, aprovat per Reial decret 887/2006, de 21 de juliol, excepte en allò que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les altres normes de dret administratiu que siguen aplicables.  
  
Dèsset. Règim sancionador  
Les entitats beneficiàries quedaran sotmeses a les responsabilitats i règim sancionador regulat en el capítol IV del títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per la comissió de les d'infraccions administratives previstes en la normativa bàsica estatal.  
  
  
Díhuit. Protecció de dades  
La Direcció General d'Igualtat i de l'Institut de les Dones assegurarà la protecció de les dades de caràcter personal que puga recaptar en l'exercici de les seues funcions, amb observança del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
Contra aquesta resolució, que posa fi a la via administrativa, de conformitat amb el que disposa l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Potestativament, recurs de reposició davant la persona titular de la Vicepresidència Segona i Conselleria de Serveis Socials, Igualtat i Habitatge, en el termini d'un mes a comptar des de l'endemà de la notificació d'aquesta resolució, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions pública.  
b) Directament recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, de conformitat amb el que es disposa en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen exercitar qualsevol altra via que estimen oportuna.  
  
València, 8 de novembre de 2023. La vicepresidenta Segona del Consell i consellera de Serveis Socials, Igualtat i Habitatge: Susana Camarero Benítez.  
  
  
  
ANNEX I  
Logos institucionals d'ús obligatori: